CELEX: 32012R0145
Language: ro
Date: 2012-02-16 00:00:00
Title: Regulamentul de punere în aplicare (UE) nr. 145/2012 al Comisiei din 16 februarie 2012 privind clasificarea anumitor mărfuri în Nomenclatura combinată

21.2.2012   
            
            
               RO
            
            
               Jurnalul Oficial al Uniunii Europene
            
            
               L 48/3
            
         REGULAMENTUL DE PUNERE ÎN APLICARE (UE) NR. 145/2012 AL COMISIEI
   din 16 februarie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 februarie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat într-o singură carcasă, cu dimensiunile de aproximativ 27 × 15 × 6 cm, având următoarele componente:
                  
                              —
                           
                           
                              un microprocesor;
                           
                        
                              —
                           
                           
                              două receptoare de semnale digitale prin cablu;
                           
                        
                              —
                           
                           
                              un modem de cablu;
                           
                        
                              —
                           
                           
                              o memorie flash și
                           
                        
                              —
                           
                           
                              un cititor de „cartele inteligente” pentru acces condiționat la un furnizor de servicii.
                           
                        Aparatul este dotat cu următoarele interfețe:
                  
                              —
                           
                           
                              o intrare RF și o ieșire RF;
                           
                        
                              —
                           
                           
                              două interfețe Ethernet (RJ-45);
                           
                        
                              —
                           
                           
                              două interfețe USB;
                           
                        
                              —
                           
                           
                              o interfață HDMI;
                           
                        
                              —
                           
                           
                              o interfață SCART;
                           
                        
                              —
                           
                           
                              șase RCA pentru redarea sunetului și a semnalelor video;
                           
                        
                              —
                           
                           
                              o ieșire audio S/PDIF (optică digitală) și
                           
                        
                              —
                           
                           
                              un slot pentru hard disk.
                           
                        Carcasa aparatului poate fi deschisă și un hard disk poate fi inserat după prezentare.
                  În momentul prezentării, aparatul poate recepționa și decoda semnale digitale de televiziune. De asemenea, se poate conecta la internet prin intermediul modemului.
                  Aparatul poate recepționa și decoda fișiere audio/video provenind de la un dispozitiv dintr-o rețea locală, prin intermediul unui ruter.
                  Aparatul poate reproduce fișiere audio/video din medii externe (precum un hard disk sau o memorie USB) prin intermediul unei interfețe USB.
                  Aparatul poate înregistra și reproduce semnalele digitale de televiziune pe care le recepționează de la furnizorul de servicii.
               
               
                  8528 71 15
               
               
                  Clasificarea se face pe baza dispozițiilor cuprinse în regulile generale 1 și 6 de interpretare a Nomenclaturii Combinate, cu nota 3 la secțiunea XVI, precum și cu textul codurilor NC 8528, 8528 71 și 8528 71 15.
                  Aparatul este o combinație de mașini care poate îndeplini funcțiile de la ambele poziții 8521 și 8528.
                  Având în vedere caracteristicile acestuia și în principal capacitatea de a înregistra numai conținutul recepționat de la furnizorul de servicii, aparatul este destinat în principal să fie utilizat pentru recepționarea semnalelor de televiziune. Prin urmare, se exclude clasificarea la poziția 8521.
                  Având în vedere faptul că aparatul nu este conceput pentru a încorpora un dispozitiv de afișare video sau un ecran și că principalele sale componente sunt receptoarele, un microprocesor și un modem pentru acces la internet, precum și faptul că are funcția de schimb de informații interactiv, aparatul respectiv își păstrează caracterul esențial de „decodor cu funcție de comunicare”.
                  Prin urmare, trebuie clasificat la codul NC 8528 71 15 ca decodor cu funcție de comunicare.